
Offentlige finanser og finanspolitik i 2020-2022 


Der skønnes en hurtig bedring af konjunkturerne, hvor output- og beskæftigelses- 
gabene vendes fra at være negative i 2020 til at være positive i 2021 og 2022, jf. ta- 
bel 1. Konjunkturudsigterne tilsiger, at finanspolitikken næste år skal være mindre 
lempelig end i 2020-2021. 


Den ét-årige finanseffekt skønnes således til -1,9 pct. af BNP i 2022 svarende til 
en betydelig stramning i 2022 målt i forhold til 2021. Det afspejler navnlig, at rege- 
ringen har planlagt en midlertidig understøttelse af økonomien, der udfases i takt 
med konjunkturfremgangen. Stramningen bidrager til, at aktivitet og beskæftigelse 
kun er moderat over det strukturelle niveau næste år. Der er fortsat positive efter- 
virkninger på økonomien af finanspolitikken i de foregående år. 


Tabel 1 
Centrale skøn vedrørende tilrettelæggelsen af finanspolitikken 


2020 2021 2022 
Strukturel saldo, pct. af strukturelt BNP 0,5 -0,5 -0,2 
Faktisk saldo, pct. af BNP -0,6 -1,9 0,4 
Nettogæld, pct. af BNP -11,3 -8,9 -8,9 
ØMU-gæld, pct. af BNP 42,1 40,0 38,5 
Offentlig forbrugsvækst, pct.”) 0,2 4,7 -1,8 
Ét-årig finanseffekt, pct. af BNP? 20 ET -1,9 
Flerårig beskæftigelseseffekt, 1.000 personer?) 62 101 47 
Outputgab, pct.” -1,6 0,5 1,1 
Beskæftigelsesgab, pct.” -0,2 0,6 1,0 
1) Det offentlige forbrug er opgjort ved inputmetoden inkl. afskrivninger. Den skønnede offentlige forbrugs- 


vækst er beregningsteknisk forudsat ens ved henholdsvis input- og outputmetoden. Skønnet for den offent- 
lige forbrugsvækst i prognoseårene er stærkt påvirket af de ekstraordinære udgifter til covid-19-indsatser. 

2) Den ét-årige finanseffekt er et mål for hvor meget hvor meget ændringer i finans- og strukturpolitikken i et 
givet år påvirker BNP i forhold til året før. Finanseffekten er opgjort inkl. midlertidige tiltag. 

3) Beregnet mål for finanspolitikkens efterspørgselsvirkning (niveaueffekt ift. 2019) på beskæftigelse, opgjort 
ekskl. virkningen af strukturreformer på kapacitetsudnyttelsen. Virkningen er inkl. bidrag fra de midlertidige 





hjælpepakker, udbetaling af indefrosne feriepenge og offentligt initierede investeringer mv. 
4) Beregnet mål for, hvor langt produktion og beskæftigelse er fra deres strukturelle niveauer. Når gabene er 
positive, indikerer det at der er knappe ressourcer i økonomien i forhold til en normal konjunktursituation. 
Kilde: Danmarks Statistik og egne beregninger. 


Den strukturelle saldo skønnes til -0,5 pct. af BNP i 2021 og -0,2 pct. af BNP i 
2022. I 2022 har regeringen tilrettelagt en mindre lempelig finanspolitik end tidli- 
gere forudsat, hvilket afspejler sig i skønnet for den strukturelle saldo, som er for- 
bedret med 0,1 pct. af BNP i 2022 sammenlignet med de tidligere forudsætninger 
om finanspolitikken mv. i majvurderingen. Det skal særligt skal ses i sammenhæng 

med regeringens prioritering om ikke at udmønte den offentlige investerings- 
ramme fuldt ud. 


Den faktiske offentlige saldo skønnes forbedret i forhold til vurderingen i maj. 
Der skønnes et underskud på 1,9 pct. af BNP i 2021, som vendes til et overskud 
på 0,4 pct. af BNP i 2022. Den offentlige sektor skønnes at have en finansiel net- 
toformue i begge år, dvs. aktiverne er større end gælden, og ØMU-gælden skøn- 
nes til under 40 pct. af BNP i 2022. De offentlige finanser holder således god af- 
stand til Stabilitets- og Vækstpagtens krav for både faktiske budgetunderskud på 3 
pct. af BNP og grænsen for ØMU-gælden på 60 pct. af BNP. 


